laion/Wikipedia-Exotic huggingface dataset:
পেরুঙ্গুড়ি

পেরুঙ্গুড়ি দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ চেন্নাইয়ের আদিয়ার থেকে এর দূরত্ব দক্ষিণে প্রায় ১০ কিলোমিটার (৬.২ মা)৷ এর দুই দিকে রয়েছে রাজীব গান্ধী সালাই এবং পেরুঙ্গুড়ি হ্রদ৷ এর অবস্থান ওল্ড মহাবলীপুরম আইটি এক্সপ্রেসওয়ের ইনফরমেশন টেকনোলজি এস্টেটের মধ্যবর্তী৷ এটি তারামণি ও তুরাইবক্কমের মধ্যবর্তী ও ইস্ট কোস্ট রোড বরাবর কোঠিবক্কম ও পালবক্কমের সমান্তরাল৷ লোকালয়ে নতুন আগত ও অন্তত তিনশ বছর পুরাতন বাসিন্দাদের বসবাস পাশাপাশি৷ অবস্থানগত কারণে অতি সম্প্রতি পেরুঙ্গুড়ির সক্রিয়তা উত্তরোত্তর বৃদ্ধি পাচ্ছে৷ ২০০১ খ্রিস্টাব্দে পেরুঙ্গুড়ির জনসংখ্যা ছিলো ৮,০০০ মতো, তবে বর্তমানে এই পরিসংখ্যান বিপুল হারে বৃৃদ্ধি পেয়েছে৷ চেন্নাই আইটি কোরিডর হওয়ার ফলে এখানে সফ্টওয়্যার ইঞ্জিনিয়ারের স্থায়ী ও অস্থায়ী বসতি অধিক৷ উল্লেখ্য হারে জনবৃৃদ্ধি ও অর্থনৈতিক উন্নতি হওয়া সত্বেও বর্জ্য, জল, রাস্তাঘাট ও বিভিন্ন নাগরিক অধিকারের ঘাটতি রয়েছে৷ কাঞ্চীপুরম জেলা থেকে চেন্নাইয়ে অন্তর্ভুক্ত হওয়ার পর আদিয়ার, তিরুবান্মিয়ুর ও বেলাচেরির মতো অর্থনৈতিক আইটি কোরাডরের নৈকট্যের কারণে এই লোকালয়ের গুরুত্ব বৃদ্ধি পেয়েছে৷ পেরুঙ্গুড়ির অবস্থান ১২°৫৮′ উত্তর ৮০°১৫′ পূর্ব﻿ / ﻿১২.৯৭° উত্তর ৮০.২৫° পূর্ব﻿ / 12.97; 80.25৷ এর গড় উচ্চতা সমুদ্রতল থেকে ৯ মিটার বা ২৯ ফুট উঁচু৷ ২০১৮ খ্রিস্টাব্দের পরিসংখ্যান অনুসারে চেন্নাই শহরের গড় ১৪.৯ শতাংশ বনভূমির তুলনায় পেরুঙ্গুড়ি ক্ষেত্রের ৫.৩ শতাংশ পরিমাণ বনভূমি অঞ্চলভেদে নিম্নতর৷ ২০০১ খ্রিস্টাব্দে ভারতের জনগণনা অনুযায়ী পেরুঙ্গুড়ি নগর পঞ্চায়েতের জনসংখ্যা ছিলো ২৩,৪৮১ জন, যার মধ্যে পুরুষ ১২,৫০৫ ও নারী সংখ্যা ১০,৯৭৬ জন তথা প্রতি হাজার পুরুষে নারী ৮৭৮ জন৷ ছয় বৎসর অনূর্ধ্ব শিশু জনসংখ্যার ১২.২১ শতাংশ তথা ২,৮৬৭ জন, যেখানে শিশুপুত্র ১,৪৪১ ও শিশুকন্যা ১,৪২৬৷ মোট সাক্ষরতার হার ৮১.৫৩ শতাংশ, যেখানে পুরুষ সাক্ষরতার হার ৮৭.৪৫ শতাংশ ও নারী সাক্ষরতার হার ৭৪.৬৭ শতাংশ৷ চেন্নাই এমটিসি বাস পরিষেবার মাধ্যমে পেরুঙ্গুড়ি চেন্নাইয়ের মেট্টুকুপ্পম, ত্যাগরায়নগর, সিরুচেরি, তিরুপোরূর, গিণ্ডি, কেলমবক্কম প্রভৃতি অঞ্চলের সাথে যুক্ত৷ https://www.thehindu.com/news/cities/chennai/here-civic-amenities-fall-woefully-short/article26786649.ece/amp/&ved=2ahUKEwiQ3JfNlbHvAhWxzjgGHcgdAdAQFjACegQIDRAC&usg=AOvVaw2icn8zLKxXSMKySuISboB0&ampcf=1 Falling Rain Genomics, Inc - Perungudi Lopez, Aloysius Xavier (৩১ আগস্ট ২০১৮)। "A Rs.228-cr. project to take city's green cover to 20%"। The Hindu। Chennai: Kasturi & Sons। পৃষ্ঠা 4। সংগ্রহের তারিখ ২ সেপ্টেম্বর ২০১৮।  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।  https://chennaicitybus.in/bus-stop/perungudi/
কোয়িলামবক্কম

কোয়িলামবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ পূর্বে এটি চেঙ্গলপট্টু জেলা ও আরো পূর্বে কাঞ্চীপুরম জেলার অংশ ছিল৷ চেন্নাই সিটি সেণ্টার থেকে ২৬ কিমি ও তাম্বরম থেকে ১২ কিলোমিটার দক্ষিণ-পূর্বে অবস্থিত৷ জনসংখ্যা ও জনসমাগমের কারণে ২০১৫ খ্রিস্টাব্দে চেন্নাই জেলার অন্তর্ভুক্ত হওয়ার পূর্বে এটি দুটি আলাদা আলাদা জেলার আলাদা ব্লকের অংশ ছিল৷ কোয়িলামবক্কম গ্রাম, যা চেঙ্গলপট্টু জেলার তাম্বরম তালুকের অন্তর্গত৷ মাড়িবক্কম-বি গ্রাম, যা চেন্নাই জেলার শোলিঙ্গনলুর তালুকের অন্তর্গত৷ অবশ্য এই গ্রামটি স্থানীয়দের নিকট ৮০০ বছর পুরাতন নাম সুন্নাম্বু কোলাতুর নামে পরিচিত৷ ২০১১ খ্রিটাব্দে ভারতের জনগণনা অনুযায়ী কোয়িলামবক্কমের মোট জনসংখ্যা ২৭,৩৭৪ জন, যেখানে ১৩,৯৩৫ জন পুরু ও ১৩,৪৩৯ জন নারী৷ অর্থাৎ প্রতিহাজার পুরুষে ৯৬৪ জন নারীর বাস৷ মোট পরিবার সংখ্যা ৭,০১০ টি৷ ছয় বছর অনূর্ধ্ব শিশু সংখ্যা ৩,৫৯৪, যা মোট জনসংখ্যার ১৩.১৩ শতাংশ৷ কোয়িলামবক্কমে মোট সাক্ষরতার হার ৮৬.০৩ শতাংশ, যেখানে পুরুষ সাক্ষরতার হার ৯০.৭৭ শতাংশ ও নারী সাক্ষরতার হার ৮১.১১ শতাংশ৷ কোয়িলামবক্কমের উত্তর দিকে কীলকট্টলাই, উত্তর-পূর্ব দিকে বেলাচেরি, পূর্ব দিকে পল্লীকরনাই, দক্ষিণ দিকে মেটবক্কম, পশ্চিম দিকে নান্মঙ্গলম ও উত্তর-পশ্চিম দিকে রয়েছে পল্লাবরম৷ https://m.timesofindia.com/city/chennai/battered-by-flooding-sunnambu-kolathur-residents-hope-pwd-will-build-retaining-wall/amp_articleshow/74326293.cms&ved=2ahUKEwjP9uv-_rPvAhWDxTgGHb9hBLoQFjAPegQIFBAC&usg=AOvVaw06GvvZLiewXM7LlMeLpqnN[স্থায়ীভাবে অকার্যকর সংযোগ] "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census of India 2011: Data from the 2011 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০১১-১১-০১।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/town/629386-koilambakkam-tamil-nadu.html
বই পর্যালোচনা

বই পর্যালোচনা সাহিত্য সমালোচনার একটি অংশ। যাতে কোনও বইয়ে কেবল বর্ণিত (সারাংশ পর্যালোচনা) বা সামগ্রী, ধরন এবং যোগ্যতার ভিত্তিতে বিশ্লেষণ করা হয়। বই পর্যালোচনা একটি প্রাথমিক উৎস, মতামত অংশ, সারাংশ পর্যালোচনা বা সম্পূর্ণ পর্যালোচনা হতে পারে। বই মুদ্রিত সাময়িকী, ম্যাগাজিন এবং সংবাদপত্রের জন্য বা বিদ্যালয়ের জন্য অথবা ইন্টারনেটে বই সম্পর্কিত ওয়েবসাইটগুলির জন্য পর্যালোচনা করা যেতে পারে। কোনও বইয়ের পর্যালোচনার দৈর্ঘ্য একটি একক অনুচ্ছেদে থেকে পৃথক প্রবন্ধে পরিবর্তিত হতে পারে। এই জাতীয় পর্যালোচক ব্যক্তিগত তৃপ্তির ভিত্তিতে বইটি মূল্যায়ন করতে পারে। পর্যালোচকরা কোনও বইয়ের পর্যালোচনা উপলক্ষ্যে প্রসারিত প্রবন্ধটির জন্য ব্যবহার করতে পারেন যা বইয়ের বিষয়ের সাথে নিবিড় বা সামান্য সম্পর্কিত হতে পারে, বা কোনও কল্পকাহিনী বা অবলম্বনমূলক কাজের বিষয়ে তাদের নিজস্ব ধারণা প্রচার করতে পারে। কিছু জার্নালে বইয়ের পর্যালোচনার প্রতি নিবেদিত হয় এবং পর্যালোচনা বুক রিভিউ সূচক এবং কিরকাস পর্যালোচনার মতো ডেটাবেজে সূচিযুক্ত হয়; তবে আরও অনেক বইয়ের পর্যালোচনা খবরের কাগজ এবং “কলা ও মানবিক উদ্ধৃতি সূচি”, সামাজিক বিজ্ঞান উদ্ধৃতি সূচী এবং শৃঙ্খলা-ভিত্তিক ডাটাবেসের মতো পণ্ডিতী ডেটাবেজে পাওয়া যায়। কনস্টান্টিনোপলের প্রথম ফোটোসকে তাঁর কাজের জন্য "বই-পর্যালোচনার উদ্ভাবক" বলা হয়েছে, বিলিওথেকা। Princeton (২০১১)। "Book reviews"। Scholarly definition document। Princeton। সংগ্রহের তারিখ সেপ্টেম্বর ২২, ২০১১।  Virginia Polytechnic Institute and State University (২০১১)। "Book reviews"। Scholarly definition document। Virginia Polytechnic Institute and State University। সেপ্টেম্বর ১০, ২০১১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২২, ২০১১।  Reynolds, L. D. and N.G. Wilson (১৯৯১)। Scribes and Scholars: A Guide to the Transmission of Greek and Latin Literature (3rd সংস্করণ)। Oxford: Clarendon Press। পৃষ্ঠা 321। আইএসবিএন 0-19-872145-5।
হজার জুনীসম্ম

হজার জুনীসম্ম বিকাশ রাজ আচার্য পরিচালিত ২০১৯ সালের একটি নেপালি প্রণয়ধর্মী নাট্য-চলচ্চিত্র। মাতা পাথিভারা ফিল্মসের ব্যানারে চলচ্চিত্রটি প্রযোজনা করেছেন বিশাল চাম্বলিং। হজার জুনীসম্ম একজন অবসরপ্রাপ্ত গায়ক সম্পর্কে যে তার ছেলের জন্য একজন সঙ্গীর অনুসন্ধান করছেন। এতে অভিনয় করেছেন আরিয়ান সিগদেল, প্রিয়াঙ্কা কার্কী, সঞ্চিতা লুইটেল, স্বস্তিমা খড়কা, সলোন বস্নেত, শিবহরি পৌডেল , অনুভব রেগমি। সিদ্ধার্থ (আরিয়ান সিগদেল) একজন অবসরপ্রাপ্ত গায়ক যিনি একটি গিটারের দোকানের মালিক। তার দুই দত্তক পুত্র নিশান্ত (সলোন বস্নেত) এবং অথর্ব (অখিলেশ প্রধান) তার সাথে বসবাস করে। সিদ্ধার্থ তার ছেলে অথর্বের জন্য একজন সঙ্গী খুঁজতে চান। সিদ্ধার্থের চরিত্রে আরিয়ান সিগদেল মায়া প্রিয়াঙ্কা কার্কী সঞ্চিতা লুইটেল অবন্তিকা চরিত্রে স্বস্তিমা খড়কা নিশান্ত চরিত্রে সলোন বস্নেত অর্থব চরিত্রে অখিলেশ প্রধান শিবহরি পৌডেল অনুভব রেগমি হাজার জুনি সামমা এর গান "এমজি রোডৈমা" সহ অধিকাংশ চিত্রগ্ৰহণ গ্যাংটক ও রাজধানী সিকিম-এ ধারণ করা হয়েছে। দ্য অন্নপূর্ণা এক্সপ্রেসের সানি মাহাত লিখেছেন, "এখন এটি এমন একটি সিনেমা যা আপনি আপনার মহিলা বন্ধুদের সাথে দেখতে চান, শুধু তাদের দেখাতে যে বুড়ো লোকটি কীভাবে তার ছেলের জন্য একজন সঙ্গী খোঁজার চেষ্টা করছে"। দ্য কাঠমান্ডু পোস্টের অভিমন্যু দীক্ষিত লিখেছেন "চূড়ান্ত সরবরাহ অলস হওয়ায় [প্রযোজক] চামলিং এর প্রচেষ্টা নষ্ট করা হয়েছে। পরিচালক বিকাশ রাজ আচার্য এবং সামিপিয়া তিমিলসিনা রচিত চিত্রনাট্য ও সংলাপও একই। মুভিমানুর রূপক রিসাল ছবিতে অভিনেতাদের অভিনয়ের প্রশংসা করেছেন। অঝৈ পনি বুলবুল (২০১৯-এর চলচ্চিত্র) আপ্পা (২০১৯-এর চলচ্চিত্র) রাধে (২০১৭-এর চলচ্চিত্র) সায়দ ২ লাভ লাভ লাভ (২০১৭-এর চলচ্চিত্র) "Hajar Juni Samma (2020) - Movie | Reviews, Cast & Release Date in guwahati - BookMyShow"। in.bookmyshow.com। সংগ্রহের তারিখ ২০২১-০৩-১৫।  "Hajar Juni Samma Archives"। EastMojo (ইংরেজি ভাষায়)। সংগ্রহের তারিখ ২০২১-০৩-১৫।  "Hajar Juni Samma - Official Trailer | Others Movie News - Times of India"। timesofindia.indiatimes.com (ইংরেজি ভাষায়)। সংগ্রহের তারিখ ২০২১-০৩-১৫।  "New Nepali film dedicates song to Sikkim's iconic MG Marg"। EastMojo। সংগ্রহের তারিখ ১৬ মে ২০২০।  Mahat, Sunny। "Two-hour yawn-fest"। The Annapurna Express। সংগ্রহের তারিখ ১৬ মে ২০২০।  "Hajar Juni Samma is an exact representation of what's wrong with Nepali filmmaking"। kathmandupost.com। সংগ্রহের তারিখ ১৬ মে ২০২০।  "'Hajar Juni Samma' Movie Review : An Average Affair"। Moviemandu। সংগ্রহের তারিখ ১৬ মে ২০২০।
ডাঃ সাইফুল ইসলাম ডিগ্রি কলেজ, কাটগড়া

ডাঃ সাইফুল ইসলাম ডিগ্রি কলেজ, কাটগড়া বাংলাদেশের একটি উচ্চমাধ্যমিক শিক্ষাপ্রতিষ্ঠান। এটি ঝিনাইদহ জেলার মহেশপুর উপজেলার অন্তর্গত কাটগড়া বাওড়ের প্রাণকেন্দ্রে অবস্থিত। এই কলেজটি জাতীয় বিশ্ববিদ্যালয়ের অধিভুক্ত ডাঃ সাইফুল ইসলাম ডিগ্রি কলেজ, কাটগড়া (অধুনা কাটগড়া কলেজ) ১৯৯৯ খ্রিস্টাব্দে প্রতিষ্ঠিত হয়। প্রতিষ্ঠা লগ্ন থেকেই কলেজটি অত্র এলাকায় বেশ সুনাম অর্জন করেছে। কলেজটির প্রতিষ্ঠাতা সভাপতি জাতীয় চার নেতার অন্যতম শহীদ এ এইচ এম কামারুজ্জামানের জামাতা সাজ্জাতুয জুম্মা চৌধুরী। ২০০২ সালে তৎকালীন ঝিনাইদহ-৩ আসনের বিএনপি সমর্থিত এমপি শহীদুল ইসলামের বিরোধিতা ও ভুল অভিযোগে হাইকোর্টে মামলার কারণে কলেজটির এমপিও বাতিল হয়ে যায়।[তথ্যসূত্র প্রয়োজন] প্রায় ৮ বছর কলেজটির শিক্ষক-কর্মচারীরা বিনা পারিশ্রমিকে কলেজটি পরিচালনা করে গেছেন। অবশেষে অভিযোগটি ভুল প্রমাণিত হওয়ায় ২০১০ সালে পুনরায় কলেজটির এমপিও ফিরিয়ে দেওয়া হয়। শুরুতে কলেজটির নাম ছিলো কাটগড়া কলেজ। পরবর্তীতে ২০১৫ সাল থেকে যুক্তরাষ্ট্র প্রবাসী বাঙালি চিকিৎসক সাইফুল ইসলামের বিনিয়োগের কারণে তার নামানুসারে কলেজটির নাম পরিবর্তন করে ডাঃ সাইফুল ইসলাম ডিগ্রি কলেজ, কাটগড়া রাখা হয়।[তথ্যসূত্র প্রয়োজন] Dainikshiksha। "মহেশপুরে এ প্লাস পেয়েছে ৭৩ জন - Dainikshiksha"। Dainik shiksha (ইংরেজি ভাষায়)। সংগ্রহের তারিখ ২০২১-০৩-১৫।  "মহেশপুর উপজেলা"। moheshpur.jhenaidah.gov.bd। ২০২১-০২-০৫ তারিখে মূল থেকে আর্কাইভ করা। সংগ্রহের তারিখ ২০২১-০৩-১৫।  "ঝিনাইদহ জেলার সংক্ষিপ্ত ইতিহাস - Superintendent of police, Jhenaidah"। jhenaidah.police.gov.bd। ২০২২-০৬-২৯ তারিখে মূল থেকে আর্কাইভ করা। সংগ্রহের তারিখ ২০২১-০৩-১৫।
থিড়াম্বু নৃত্যম

থিড়াম্বু নৃত্যম (দেবতার প্রতিরূপ সহ নাচ) হল ভারতের উত্তর মালবারের মন্দিরগুলিতে পরিবেশিত একটি হিন্দু নৃত্য। এটি মূলত নাম্বুদ্রী ব্রাহ্মণ এর দ্বারা সম্পাদিত হয়। তবে খুব কম হলেও অন্যান্য ব্রাহ্মণ সম্প্রদায়, যেমন শিবল্লী, করহাদে এবং হব্যক ব্রাহ্মণ দ্বারাও এটি সম্পাদিত হয়। থিড়াম্বু নৃত্যম, নামটি এসেছে এর নৃত্য পদ্ধতি অনুসরণ করে। এখানে দেবতার সজ্জিত মূর্তি (থিড়াম্বু) মাথায় বহন করে নৃত্য করা হয়। মন্দিরের ভিতরে এবং বাইরে উভয় স্থানেই এই নৃত্য মঞ্চস্থ হয়। এই নৃত্যটি সঞ্চালনের জন্য দশ ব্যক্তির প্রয়োজন হয়। মাথার উপর দেবীর সজ্জিত মূর্তি নিয়ে এই নৃত্য পরিবেশন করা হয়। এখানে পায়ের কাজ সর্বাধিক গুরুত্বপূর্ণ এবং ড্রামের তালে পদবিক্ষেপ কার্যকর করা হয়। থিড়াম্বু নৃত্যম সাধারণত নাম্বুদ্রী ব্রাহ্মণ (কেরলের ব্রাহ্মণ) দ্বারা সম্পাদিত হয়। সাতজন সংগীতশিল্পী এবং দুজন প্রদীপ বহনকারী থাকে। পুরুষেরা সমস্ত নৃত্য পরিদর্শন করেন। সংগীত শিল্পীরা মারার বা পোথুওয়াল সম্প্রদায়ের এবং প্রদীপবাহকরা পুষ্পকান (উন্নি), নামবিসান, ভারিয়ার ও উন্নিথিরি সম্প্রদায়ের নৃত্যশিল্পীরা কুঁচি দেওয়া কাপড়ের স্কার্ট, সিল্কের জামা, কানের দুল, চুড়ি, গলার হার এবং সজ্জিত পাগড়ি পরেন। নৃত্যাভিনয়টি বিভিন্ন পর্যায়ে যেমন উড়িয়াল, উপাস্য দেবতাকে আহ্বান, থাকিলাদি আদন্ত, চেম্বাদা, পমচান প্রভৃতিতে উদ্ঘাটিত হয়। নর্তকের সাথে সাধারণত একদল শিল্পী থাকে, যার মধ্যে পাঁচ জন ঘাতবাদ্য বাজায় এবং দুজন প্রদীপ জ্বালিয়ে ধরে। https://web.archive.org/web/20110714025929/http://gulf.manoramaonline.com/cgi-bin/mmonline.dll/portal/ep/contentView.do?channelId=&contentId=732865&catId=&BV_ID=@@@। ২০১১-০৭-১৪ তারিখে মূল থেকে আর্কাইভ করা।  অজানা প্যারামিটার |1= উপেক্ষা করা হয়েছে (সাহায্য); |শিরোনাম= অনুপস্থিত বা খালি (সাহায্য) "Kerala dotcom : Thidambu Nritham of Temples"। ২০১১-০৭-২৭ তারিখে মূল থেকে আর্কাইভ করা।  "Puraana Keralam : Temple Arts viz Thidambu Nritham"।  [অকার্যকর সংযোগ] উইকিমিডিয়া কমন্সে থিড়াম্বু নৃত্যম সংক্রান্ত মিডিয়া রয়েছে।
জঁ ইপোলিত

জঁ ইপোলিত (ফরাসি: Jean Hyppolite; ৮ জানুয়ারি ১৯০৭ – ২৬ অক্টোবর ১৯৬৮) ছিলেন একজন ফরাসি দার্শনিক যিনি গেয়র্গ ভিলহেল্ম ফ্রিডরিখ হেগেল ও অন্যান্য জার্মান দার্শনিকদের কাজকে রক্ষা ও সমর্থন করেছিলেন এবং ফ্রান্সের যুদ্ধ-পরবর্তী বিশিষ্ট কিছু চিন্তাবিদদের শিক্ষিত করার জন্য পরিচিত ছিলেন। তাঁর প্রধান রচনাগুলির মধ্যে রয়েছে হেগেলের আত্মার প্রপঞ্চবিদ্যার আদিপুস্তক ও কাঠামো এবং মার্ক্স ও হেগেল পাঠ। Alan D. Schrift (2006),  Twentieth-Century French Philosophy: Key Themes And Thinkers, Blackwell Publishing, p. 138. এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণে ব্যাখ্যাকৃত নীতিমালা অনুসরণ করা হয়েছে। Heckman, John. 2000 (1974). Introduction. In: Hyppolite, Jean. Genesis and Structure of Hegel's Phenomenology of Spirit. Northwestern University Press: Evanston. pp. xv–xli.
লিলিপিচু

লিলি কি (ইংরেজি: LilyPichu; জন্ম: ২০ নভেম্বর ১৯৯১; অনলাইনে মাধ্যমে ছদ্মনাম লিলিপিচু নামে সুপরিচিত) হলেন একজন মার্কিন টুইচ স্ট্রিমার, ইউটিউবার, কণ্ঠাভিনেত্রী এবং সঙ্গীতশিল্পী। তিনি অফলাইনটিভির একজন সদস্য, যা হচ্ছে কন্টেন্ট নির্মাতাদের একটি অনলাইন সামাজিক বিনোদন দল। ২০১১ সালে তার প্যারডি গান "আই'ল কুইট লল" ইউটিউবে প্রকাশ করার মাধ্যমে লিলি জনপ্রিয়তা অর্জন করেন। ২০১৭ সালের জুলাই মাসে ইন্ডি পপকনের অসন্দিগ্ধচরিত্র কসপ্লেয়ারের সাথে লিলির সুর বাজানোর একটি ভিডিওটি জনপ্রিয় হয়ে উথে, যা আজ পর্যন্ত তার ভিডিওগুলো মধ্যে সর্বাধিক দেখা ইউটিউব ভিডিও। একই মাসে তিনি অফলাইনটিভিতে যোগদান করেছিলেন। লিলির প্রকাশিত ভিডিও এবং সরাসরি সম্প্রচারে গেমিং, সঙ্গীত এবং চিত্রকর্ম অন্তর্ভুক্ত। ২০১৮ সালের সেপ্টেম্বর মাসে রায়ট গেমসে লীগ অফ লেজেন্ডসের জন্য ইউটিউবে নতুন ধারাবাহিক বিজ্ঞাপন চালু করে, যেখানে লিলি এবং প্রাক্তন অফলাইনটিভি সদস্য আলবার্ট চ্যাংয়ের "লিলিপিচু এবং স্লাইটলিমিউজিক্যাল: ডুয়ো" নামক একটি বিজ্ঞাপন ছিল। ২০২০ সালে লিলি লিলির টুইচ চ্যানেলটি সাবস্ক্রাইবকৃত নারী চ্যানেলের তালিকায় ৫ম স্থান অধিকার করে। একই বছরের শেষের দিকে, লিলি ৫ গামের জন্য একটি বিজ্ঞাপনে অভিনয় করেছিলেন। লিলি কোরীয় বংশোদ্ভূত। লিলি বর্তমানে অফলাইনটিভিতে তার সহকর্মী মাইকেল রিভসের সাথে সম্পর্কে আবদ্ধ রয়েছে। Favie III, Carmelo (১৬ নভেম্বর ২০২০)। "Offline TV: The story of one of the most successful streaming houses ever"। ClutchPoints।  Johnson, Mia (৩ আগস্ট ২০১৭)। "Cosplayers receive a lovely surprise when a talented melodica player belts out their themes"। Mashable (ইংরেজি ভাষায়)।  Hong, James; Jang, David (২৫ সেপ্টেম্বর ২০১৮)। "League of Legends: [A Deep Discussion With Scarra] Scarra Reveals His Thoughts On DL vs qt, Harry Potter, and OfflineTV."। InvenGlobal (ইংরেজি ভাষায়)।  "LilyPichu - The Shorty Awards"। shortyawards.com।  Lee, Julia (জানুয়ারি ২৬, ২০১৯)। "New League ads celebrate your average player"। The Rift Herald।  Lee, Helen A. (১৯ জানুয়ারি ২০২১)। "The Top Female Twitch Streamer Of 2020 May Surprise You"। SVG।  Belous, Daria (১৪ জানুয়ারি ২০২১)। "The most popular female Twitch streamers in 2020"। StreamsCharts (ইংরেজি ভাষায়)।  "5 GUM X AVENGERS (FT. LILYPICHU)"। Sawhorse। Sawhorse LA। সংগ্রহের তারিখ ১৮ ফেব্রুয়ারি ২০২১।  Nambiar, Smitha (১৩ জানুয়ারি ২০২১)। "LilyPichu Received Racist Comments For Not Streaming For A Day During 'Rust' Drops"। International Business Times।  Scott Robertson (মার্চ ৪, ২০২০)। "LilyPichu's room makeover stream nearly ends in disaster"। Dexerto। সংগ্রহের তারিখ নভেম্বর ২১, ২০২০।  "LilyPichu - MusicBrainz"। MusicBrainz।  Fowler, Kate (১৩ জানুয়ারি ২০২১)। "LilyPichu drama explained: Rust Twitch streamer shows hateful messages from Twitter fans!"। HITC। ২৭ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০২১।  ইন্সটাগ্রামে লিলিপিচু টুইটারে লিলিপিচু ফেসবুকে লিলিপিচু টুইচে লিলিপিচু ইউটিউবে লিলিপিচুর চ্যানেল
এক্স এক্স এক্স এক্স (অ্যালবাম)

এক্স এক্স এক্স এক্স (ইংরেজি: XXXX) কানাডীয় নৃত্য-পাঙ্ক ব্যান্ড ইউ সে পার্টি দলের তৃতীয় পূর্ণ দৈর্ঘ্যের অ্যালবাম (পূর্বনাম ইউ সে পার্টি! উই সে ডাই!) যা ২৯ সেপ্টেম্বর, ২০০৯ সালে প্রকাশিত হয়। এটি ছিল ব্যান্ডের মূল দীর্ঘ নাম এবং ড্রামার ডেভন ক্লিফোর্ড (যিনি ২০১০ সালের এপ্রিল মাসে মারা যান)-এর সাথে করা শেষ অ্যালবাম। অ্যালবামের শিরোনাম ছাড়াও, "এক্সএক্সএক্সএক্স" শব্দটি অ্যালবামের বেশ কয়েকটি গানের শিরোনামেও উপস্থিত হয়। প্রতিটি গানে, চারটি এক্স "প্রেম" শব্দটি উপস্থাপন করে। সিবিসি রেডিও ৩-এর সাথে একটি সাক্ষাৎকারে, ব্যান্ডের কণ্ঠশিল্পী বেকি নিনকোভিচ ব্যাখ্যা করেছিলেন যে ব্যান্ডের প্রথম ইপি ড্যানস্ক ওয়াডের জন্য কভার আর্ট চূড়ান্ত করার সময়, তিনি এটিতে একটি ব্যক্তিগত "ভালবাসার চিহ্ন" রেখে যেতে চেয়েছিলেন এবং চারটি ছোট এক্স দিয়ে স্বাক্ষর করার সিদ্ধান্ত নিয়েছিলেন। অ্যালবামটি পোলারিস সঙ্গীত পুরস্কার, ২০১০-এর জন্য একটি দীর্ঘ তালিকাভুক্ত মনোনীত ছিল। সকল গানের গীতিকার বেকি নিঙ্কোভিচ; সকল গানের সুরকার ডেরেক অ্যাডাম, ডেভন ক্লিফোর্ড, ক্রিস্টা লোয়েন এবং স্টিফেন ও'শিয়া। ব্যান্ড বেকি নিঙ্কোভিচ - কণ্ঠস্বর, আয়োজন ডেভন ক্লিফোর্ড - ড্রামস, ব্যাকিং কণ্ঠস্বর, আয়োজন ডেরেক অ্যাডাম - গিটার, ব্যাকিং কণ্ঠস্বর, আয়োজন ক্রিস্টা লোয়েন - কীবোর্ড, কণ্ঠস্বর, আয়োজন স্টিফেন ও'শিয়া - বেস, ব্যাকিং কণ্ঠস্বর, আয়োজন মাত্রকাল সদস্য শন পেনার - টোকার শব্দ (উপরন্তু) সারা ইতকোনেন - ব্যাকিং কণ্ঠস্বর (উপরন্তু) ট্যামারাক হকিন- ব্যাকিং কণ্ঠস্বর (উপরন্তু) মেলিসা গ্রেগারসন - ব্যাকিং কণ্ঠস্বর (উপরন্তু), লেখা, আয়োজন উৎপাদন ডেরেক অ্যাডাম - কলাকৌশল ব্রক ম্যাকফারলেন - প্রকৌশল (সহকারী) স্টিভ হল - মাস্টারিং টেড গোয়ানস - মিশ্রক (সহকারী) ক্রিস জানজেন - অন্যান্য (গ্রুপ ডাইনামিক ক্যালিব্রেটর) শরলা সওদার - অন্যান্য (কণ্ঠ্য প্রশিক্ষক) ডেরেক অ্যাডাম - আলোকচিত্রগ্রহণ ডেভন ক্লিফোর্ড - আলোকচিত্রগ্রহণ টড ডুইম - আলোকচিত্রগ্রহণ শন পেনার - প্রযোজক বেকি নিঙ্কোভিচ - প্রযোজক (উপরন্তু), প্রকৌশল (উপরন্তু) বেকি নিঙ্কোভিচ - শিল্পকর্ম হাওয়ার্ড রেডেকপ – প্রযোজক, প্রকৌশল, মিশ্রক, আলোকচিত্রগ্রহণ Sendra, Tim। "Review: XXXX"। Allmusic। সংগ্রহের তারিখ ফেব্রুয়ারি ১০, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "You Say Party: XXXX"। Pitchfork। ফেব্রুয়ারি ১৬, ২০১০। মার্চ ৩, ২০১২ তারিখে মূল থেকে আর্কাইভ করা। সংগ্রহের তারিখ মার্চ ১৬, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hernandez, Raoul (মার্চ ১৯, ২০১০)। "You Say Party! We Say Die!: XXXX Album Review"। The Austin Chronicle (ইংরেজি ভাষায়)। সংগ্রহের তারিখ সেপ্টেম্বর ১৫, ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "XXXX keeps You Say Party! We Say Die! together" ওয়েব্যাক মেশিনে আর্কাইভকৃত আগস্ট ৩, ২০১৭ তারিখে. Georgia Straight, October 8, 2009. "Blue Rodeo, BSS on Polaris long list" ওয়েব্যাক মেশিনে আর্কাইভকৃত সেপ্টেম্বর ১, ২০১০ তারিখে. The Globe and Mail, June 17, 2010.
হুগলি-চুঁচুড়া পৌরসভা

হুগলি-চুঁচুড়া পৌরসভা হল ভারতের পশ্চিমবঙ্গ রাজ্যের হুগলি জেলার অন্তর্গত চুঁচুড়া মহকুমার সদর হুগলি-চুঁচুড়া ও তার পারিপার্শ্বিক এলাকাগুলি (ব্যান্ডেল) পরিচালনাকারী পৌর স্বায়ত্তশাসন সংস্থা। প্রাচীন সপ্তগ্রাম বন্দরনগরীর পতনের পর ১৫৩৭ সালে পর্তুগিজরা হুগলি শহরের পত্তন করেন। পরবর্তীকালে ব্রিটিশরা এই শহরটি দখল করে নেয়। অপরদিকে সপ্তদশ শতাব্দীতে একটি ওলন্দাজ বসতি হিসেবে চুঁচুড়া শহরটি গড়ে উঠেছিল। সুমাত্রায় তাদের অধিকারের বিনিময়ে এটি ব্রিটিশদের হস্তগত হয়। এরপর ১৮৬৫ সালে হুগলি ও চুঁচুড়া শহর দু’টি নিয়ে স্থানীয় প্রশাসন পরিচালনা ও রাজস্ব সংগ্রহের উদ্দেশ্যে হুগলি-চুঁচুড়া পৌরসভা প্রতিষ্ঠিত হয়েছিল। এই পৌরসভার প্রথম চেয়ারম্যান ছিলেন ককরেল এবং জি. এস. পার্ক ছিলেন প্রথম ভাইস চেয়ারম্যান। হাজি মহম্মদ মহসিন, ভূদেব মুখোপাধ্যায়,পন্ডিত রামগতি ন্যায়রত্ন, কাজী নজরুল ইসলাম, জ্যোতিষচন্দ্র ঘোষ, বিজয় মোদক, বিজ্ঞানী উপেন্দ্রনাথ ব্রহ্মচারী,গোপেশচন্দ্র মল্লিক, শম্ভুনাথ দে, গণিতজ্ঞ নারায়ণচন্দ্র ঘোষ, ক্রীড়াবিদ মনোরঞ্জন পোড়েল, ড. মুরারি মুখোপাধ্যায় প্রমুখ বিশিষ্ট ব্যক্তিরা এই শহরে বাস করেছেন। হুগলি-চুঁচুড়া পৌর এলাকার আয়তন ১৭.২৯ বর্গ কিলোমিটার এবং ২০১১ সালের জনগণনার প্রতিবেদন অনুযায়ী এই পৌর এলাকার মোট জনসংখ্যা ১৭৭,৮৩৩। ১৯৮৫ সালের হিসেব অনুযায়ী, হুগলি-চুঁচুড়া পৌর এলাকার মোট জনসংখ্যার ২৪.৭২ শতাংশ ছিলেন শ্রমজীবী ও ৭৫.২৮ শতাংশ ছিলেন অ-শ্রমজীবী এবং প্রধান শ্রমজীবীদের ২৫.৪৯ শতাংশ ছিলেন শিল্প শ্রমিক। ৫৫০ শয্যাবিশিষ্ট হুগলি জেলা হাসপাতাল, ৯৮ শয্যাবিশিষ্ট চুঁচুড়া পুলিশ হাসপাতাল ও ২৭ শয্যাবিশিষ্ট হুগলি কারা হাসপাতাল হুগলি-চুঁচুড়া পৌর এলাকার মধ্যে অবস্থিত। এই সারণিতে সংশ্লিষ্ট এলাকাগুলির সাধারণ ইঙ্গিত দেওয়া হয়েছে, এটি পূর্ণাঙ্গ বিবরণ নয়। রীতি অনুযায়ী, ৫ বৎসর অন্তর অর্থাৎ ২০১৫ সালের পর ২০২০ সালে হওয়ার কথা ছিল তবে করোনা মহামারীর কারণে স্থগিত হয়েছিল। "Hooghly Chinsurah Municipality"। Hooghly Chinsurah Municipality। সংগ্রহের তারিখ ৪ জুলাই ২০১৭।  "Hooghly Chinsurah Municipality"। Urban Local Body profile। Hooghly Chinsurah Municipality। সংগ্রহের তারিখ ৪ জুলাই ২০১৭।  "Chapter V Industrial set up of the study area" (পিডিএফ)। Table 16, Page 232, Table 17, Page 233, Table 18, Page 236। Shodhganga। সংগ্রহের তারিখ ৪ জুলাই ২০১৭।  "Health & Family Welfare Department"। Health Statistics। Government of West Bengal। ২৮ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৭।
প্যালেডিয়াম

প্যালাডিয়াম একটি রাসায়নিক মৌল। এর রাসায়নিক চিহ্ন Pd এবং পারমাণবিক সংখ্যা ৪৬। এটি দেখতে রুপোলি সাদা। এই ১৮০৩ সালে বৃটিশ রসায়নবিদ উইলিয়াম হাইড উলস্টন ( William Hyde Wollaston ) এই ধাতুটি আবিষ্কার করেন। তিনি ‘প্যালাস’ নামে একটি গ্রহাণুর নাম অনুসারে এই ধাতুটির নাম রাখেন প্যালাডিয়াম। গ্রিকের দেবী অ্যাথেনার অন্য নাম প্যালাস। গ্রিক পুরাণে অ্যাথেনা তার বন্ধু প্যালাসকে খুন করেন। তারপর নিজেই ঐ নামে পরিচিতা হন। দে স পর্যায় সারণি মেইজা, জুরিস; ও অন্যান্য (২০১৬)। "Atomic weights of the elements 2013 (IUPAC Technical Report)" [মৌলের পারমাণবিক ওজন ২০১৩ (আইইউপিএসি প্রযুক্তিগত প্রতিবেদন)]। পিওর অ্যান্ড অ্যাপ্লায়েড কেমিস্ট্রি (ইংরেজি ভাষায়)। ৮৮ (৩): ২৬৫–৯১। ডিওআই:10.1515/pac-2015-0305 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) Prohaska, Thomas; Irrgeher, Johanna; Benefield, Jacqueline; Böhlke, John K.; Chesson, Lesley A.; Coplen, Tyler B.; Ding, Tiping; Dunn, Philip J. H.; Gröning, Manfred; Holden, Norman E.; Meijer, Harro A. J. (২০২২-০৫-০৪)। "Standard atomic weights of the elements 2021 (IUPAC Technical Report)"। Pure and Applied Chemistry (ইংরেজি ভাষায়)। আইএসএসএন 1365-3075। ডিওআই:10.1515/pac-2019-0603। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কর্নেলিয়াস হেনরি

কর্নেলিয়াস সাইপ্রিয়ান হেনরি (জন্ম ১৬ সেপ্টেম্বর ১৯৫৬ সালে সেন্ট লুসিয়ায়) একজন কানাডার ক্রিকেটার এবং রাগবি ইউনিয়নের খেলোয়াড়। তিনি ১৯৭৯ সালের ক্রিকেট বিশ্বকাপে খেলেন যেখানে অস্ট্রেলিয়ার বিপক্ষে তিনি দুটি উইকেট নিয়েছিলেন (মাস্টার ক্লাসের ব্যাটসম্যান অ্যালান বর্ডারকে বল করে)। তারপরে তিনি ১৯৮০ এর দশকে কানাডার হয়ে রাগবি খেলেন। তিনি বর্তমানে বেল এয়ার সিসির হয়ে অটোয়ায় ক্রিকেট খেলেন। "Cornelius Henry"। ESPN Cricinfo। সংগ্রহের তারিখ ১৮ সেপ্টেম্বর ২০২০।  ইএসপিএনক্রিকইনফোতে কর্নেলিয়াস হেনরি (ইংরেজি) ক্রিকেটআর্কাইভে কর্নেলিয়াস হেনরি (সদস্যতা প্রয়োজনীয়) (ইংরেজি)
শর্মিলা চক্রবর্তী

শর্মিলা চক্রবর্তী (জন্ম ১৯ মার্চ ১৯৬১ তারিখে পশ্চিমবঙ্গে) একজন সাবেক টেস্ট এবং ওয়ানডে আন্তর্জাতিক ক্রিকেটার যিনি ভারতের জাতীয় মহিলা ক্রিকেট দলের প্রতিনিধিত্ব করেছিলেন। "Sharmila Chakraborty"। Cricinfo। সংগ্রহের তারিখ ২০০৯-০৯-১২।
আলফ্রেড বোয়ারম্যান

আলফ্রেড জেমস বোয়ারম্যান (২২ নভেম্বর ১৮৭৩) - ২০ জুলাই ১৯৪৭) একজন ইংরেজ ক্রিকেটার ছিলেন । তার জন্ম সোমারসেটের ব্রুমফিল্ডে। বোয়ারম্যান ছিলেন ব্রিজওয়াটার অঞ্চলের একজন কাঠ বণিক। তিনি পরে অস্ট্রেলিয়া চলে এবং মারা যান মেলবোর্ন, অস্ট্রেলিয়া । তিনি ১৯০০ সালে সামারসেটের পক্ষে, ল্যাঙ্কাশায়ারের বিপক্ষে এবং ১৯০৫ সালে মিডলসেক্সের বিপক্ষে দু'বার খেলেন এবং চার ইনিংসে মাত্র ৮ রান করেছিলেন এবং একটি ক্যাচ নিয়েছিলেন। তিনি ১৯৯০ গ্রীষ্মকালীন অলিম্পিক ক্রিকেট প্রতিযোগিতায় গ্রেট ব্রিটেনের প্রতিনিধিত্বকারী ডিভন ওয়ান্ডারার্স দলের হয়ে খেলেছিলেন। এইবারই একমাত্র অলিম্পিকে ক্রিকেট খেলা অনুষ্ঠিত হয়েছিল। ফ্রান্সের বিপক্ষে একমাত্র খেলায়, বোয়ারম্যান প্রথম ইনিংসে সাতটি রান করেছিলেন এবং দ্বিতীয় ইনিংসে তিনি ৫৯ রান করেছিলেন। এটাই ছিল ওই ম্যাচের সর্বোচ্চ স্কোর। গ্রেট ব্রিটেন স্বর্ণপদক লাভ করেছিল। "Alfred Bowerman"। Olympedia। সংগ্রহের তারিখ ২৪ ডিসেম্বর ২০২০।  "Olympians Who Played First-Class Cricket"। Olympedia। সংগ্রহের তারিখ ২৮ জুলাই ২০২০।  ক্রিকেট সংরক্ষণাগার প্রোফাইল অলিম্পিক ফাইনাল স্কোরকার্ড স্পোর্টস রেফারেন্স.কম এ আলফ্রেড বওয়ারম্যানের প্রোফাইল